GiliGold/VAD_KnessetCorpus huggingface dataset:
ענת מימון: (1א) עוסק בייעוץ השקעות כללי או בשיווק השקעות כללי – לא כלל במסגרת הייעוץ או השיווק כאמור הודעה כי מדובר בייעוץ השקעות כללי או בשיווק השקעות כללי, לא הודיע כי מתן שירותים כאמור אינו מהווה תחליף לייעוץ השקעות המתחשב בנתוני כל אדם ובצרכיו בניגוד להוראות סעיף 3ב(1) או כלל פרטים כאמור שאינם נכונים, בניגוד להוראות סעיף 3ב(1).
ענת מימון: (1ב) עוסק בייעוץ השקעות כללי או בשיווק השקעות כללי לא גילה במסגרת הייעוץ או השיווק כאמור ניגוד עניינים בניגוד להוראות סעיף 3ב(3) או כלל פרטים כאמור שאינם נכונים, בניגוד להוראות סעף 3ב(1).
ענת מימון: (ב) בפרט (6), אחרי "לפי סעיפים" יבוא "3ב(1)" ובמקום "לא כלל בדוח, פרט שהיה עליו לכלול בו בהתאם להוראות לפי סעיף 27ג(2)" יבוא "לא כלל בדוח, בהודעה או במסמך לרשות פרט שהיה עליו לכלול בהתאם להוראות לפי סעיפים 3ב(י), 5, 27 ו-27ג".
ענת מימון: בסעיף הזה כללנו את העיצומים הכספיים, את כל הנושא של ייעוץ השקעות כללי וההוראות שדיברנו עליהם קודם לכן.
עודד אופק: הערת הבהרה בכפוף לכך שהרשות תבהיר את זה, כי אז לא תהיה בעיה.
עודד אופק: בסיפא של כל אחד מסעיפי ההפרה נאמר "או כלל פרטים כאמור שאינם נכונים בניגוד להוראות סעיף 3ב(ג)(1)" אבל הסעיף הזה מתייחס לדברים אחרים ולא למה שכתוב בסעיף.
עודד אופק: אני תוהה למה לא להפנות לסעיף החובה הספציפי.
עודד אופק: עשוי להשתמע מזה שגם מסירת פרט לא נכון כלשהו בהתאם לסעיף 3ב(ג)(1) עשויה להיחשב כהפרה וכמובן שאנחנו נתנגד לזה אם זה כך.
שרה קנדלר: זאת הייתה הכוונה.
שרה קנדלר: לא מה שאמרת.
שרה קנדלר: אלה הפרטים הספציפיים האלה, כפי שרשום כאן.
עודד אופק: אם כן, למה לא להפנות לסעיף שקובע את זה?
שרה קנדלר: צריך להסתכל על הנוסח.
משה גפני: תנסחו את זה כך.
משה גפני: תורידו עד כמה שאפשר מחלוקות.
משה גפני: אני מודה לך על ההערה.
משה גפני: הרשות קיבלה את ההערה שלך והיא תסדר את זה.
משה גפני: משהו אחד השגתי בישיבה הזאת.
ענת מימון: תיקון התוספת השלישית בתוספת השלישית לחוק העיקרי – (1) בפרט (5), המלים "בעל רישיון ניהול תיקים, ייעוץ השקעות או שיווק השקעות" – יימחקו.
ענת מימון: (2) אחרי פרט (5) יבוא: "(6) לעניין הפרה בידי תאגיד שאינו בעל רישיון ושאינו תאגיד בנקאי העוסק בייעוץ השקעות כללי או בשיווק השקעות כללי - (1) הפרת הוראה המנויה בחלק א' לתוספת השנייה – 25,000 שקלים חדשים.
ענת מימון: (2) הפרת הוראה המנויה בחלק ב' לתוספת השנייה – 50,000 שקלים חדשים.
שרה קנדלר: קנסות נמוכים יותר למי שאין לו רישיון.
שרה קנדלר: זאת אומרת, מי שעוסק רק בייעוץ כללי בלי רישיון, הסכומים נמוכים.
ענת מימון: לא כמו כל תאגיד.
שרה קנדלר: לא כמו כל תאגיד.
אודי אלוני: מה ההבדל בין סעיף 38ח(4) לסעיף הזה?
אודי אלוני: שם מדובר על תאגיד שהוא לא בעל רישיון, 500 אלף שקלים.
שרה קנדלר: זאת אכיפה מינהלית וזה עיצום כספי.
אודי אלוני: זאת אומרת, עכשיו כלי התקשורת צריכים לחשוב שמחר בבוקר אולי יהיה עליהם קנס של 500 אלף שקלים.
אודי אלוני: הם לא בעל רישיון.
משה גפני: כלי התקשורת לא בעניין.
אודי אלוני: מה זה הם לא בעניין?
אודי אלוני: הם נותנים ייעוץ השקעות כללי.
אודי אלוני: החוק הזה הוא חוק מוזר.
משה גפני: אל תדבר על כל החוק.
משה גפני: זה מדבר גם על עיתון?
שרה קנדלר: אם הוא לא כלל את ההודעות.
משה גפני: מה הקנס היום?
שרה קנדלר: היום הקנס הוא מינהלי ולא עיצום כספי של הרשות.
משה גפני: זאת אומרת, על פי הצעת החוק הזאת אם עיתון לא מפרסם את המרואיין כשהוא אומר בדיוק איפה הוא למד, הוא ישלם 25 אלף שקלים או חמישים אלף שקלים.
שרה קנדלר: זאת הקלה, כי אם לא, הסכום היה חמישה מיליון שקלים לפי המצב הקיים.
משה גפני: זה יפה מה שאתם עושים עכשיו.
משה גפני: אתם קבעתם שיש החמרה ועכשיו עשיתם הקלה.
משה גפני: עוד לפני שאישרנו את ההחמרה, עשיתם הקלה.
משה גפני: היום, לפני שהחוק הזה מאושר, מה שאתם קבעתם ברשות לניירות ערך, עדיין זה לא חוק.
משה גפני: זאת אומרת, אם היום יש לי עיתון ואני מתראיין ולא אמרתי בדיוק את מה שצריך להגיד, מה העונש שלי?
שרה קנדלר: אם אתה יחיד, מיליון שקלים.
שרה קנדלר: אם אתה תאגיד, חמישה מיליון שקלים.
משה גפני: זה היום.
שרה קנדלר: היום.
שרה קנדלר: מי שאינו בעל רישיון שנתן ייעוץ בכלי תקשורת בלי שכלל הודעה אם יש לו עניין אישי או שהוא לא אומר שזה מהווה תחליף, יש עליו מיליון שקלים או חמישה מיליון שקלים.
משה גפני: אנשים טובים.
אודי אלוני: לא מיישמים את החוק.
משה גפני: לא מיישמים את החוק, זה לא אומר שום דבר.
אודי אלוני: גם את זה לא יישמו?
דניאל אילון: אנחנו לא מטילים מאות עיצומים מדי שנה.
משה גפני: יש שאלה עקרונית והיא האם אנחנו מרחיבים את הנושא.
אודי אלוני: אני חושב שהיום בחוק יש החרגה של התקשורת.
משה גפני: אתה ואני נכשלנו עכשיו.
משה גפני: הם בסדר.
משה גפני: לא החלטנו לגבי מוסיפים את נושא התקשורת.
משה גפני: על זה עוד לא החלטנו אבל אם אנחנו משאירים את הנושא של התקשורת, הם צודקים שיש כאן הקלה גדולה.
משה גפני: זה שלא אכפו קודם ולא יאכפו בהמשך, זה דיון אחר.
ענת מימון: 13.
ענת מימון: תיקון התוספת הרביעית בתוספת הרביעית לחוק העיקרי – (1) במקום פרט (7) יבוא - "(7) כלל פרט מטעה או מידע לא נכון בניגוד להוראות סעיפים 3ב(ג) או 27ד, והיה עליו לדעת שיש בכך כדי להטעות את הרשות או לקוח סביר, לפי העניין".
ענת מימון: (2) בפרט (27), אחרי "להוראות לפי סעיף" יבוא "3ב(י)".
ענת מימון: (3) פרט (28) – יימחק.
ענת מימון: (4) אחרי פרט (29) יבוא - "(30) הפר הוראה שעניינה צמצום ניגוד עניינים לפי סעיף 3ב(י).
ענת מימון: (31) עסק בייעוץ השקעות כללי או בשיווק השקעות כללי מבלי שהתקיימו בו תנאי כשירות בניגוד להוראות לפי סעיף 3ב(י).
ענת מימון: (32) עסק בייעוץ השקעות כללי או בשיווק השקעות כללי מבלי שנרשם במרשם בניגוד להוראות לפי סעיף 3ב(י)".
ענת מימון: כאן מוסיפים להפרות המנהליות של האכיפה המינהלית את העניינים עליהם דברנו קודם לכן.
רן ונגרקו: זה לא פשוט.
רן ונגרקו: שוב, אנחנו מתנגדים לפרט (7).
ענת מימון: כן, זה נגזר.
משה גפני: אתם מתנגדים שישנו את זה מאישי לניגוד עניינים?
משה גפני: מישהו מתנגד לזה?
משה גפני: אישי וניגוד עניינים זה משהו אחר.
ענת מימון: 14.
ענת מימון: תיקון חוק ניירות ערך בחוק ניירות ערך – (1) בסעיף 1, בהגדרה "גורם מפוקח" - (1) בפרט (3), אחרי "נאמן" יבוא "לתעודות התחייבות, כמשמעותו בפרק ה'1 לחוק זה".
ענת מימון: (2) בפרט (6), בסופו יבוא "כהגדרתו בסעיף 50א".
ענת מימון: (3) בפרט (7), בסופו יבוא "כהגדרתה בסעיף 50א".
ענת מימון: (4) בפרט (10), במקום "או נאמן" יבוא "כמשמעותו בסעיף 4 לחוק השקעות משותפות".
ענת מימון: (5) בפרט (14), אחרי "בייעוץ השקעות" יבוא "בשיווק השקעות" ובסופה יבוא "לרבות מי שעוסק בייעוץ השקעות כללי או בשיווק השקעות כללי".
ענת מימון: (2) בסעיף 52נו(א), אחרי פסקה (5) יבוא: "(6) תאגיד החב ברישום כמשמעותו לפי סעיף 3ב(י)
ענת מימון: לחוק הייעוץ".
ענת מימון: (3) בסעיף 52נז(1), אחרי "לפי חוק השקעות משותפות" יבוא "אישור לרישום במרשם שנקבע לפי סעיף 3ב(י) לחוק הייעוץ".
ענת מימון: (4) בסעיף 56א1(א) - (1) בכותרת השוליים, בסופה יבוא "ובחברות בעלות רישיון זירה".
ענת מימון: (2) אחרי "בניירות ערך הרשומים למסחר בבורסה" יבוא "או במכשיר פיננסי".
ענת מימון: 15.
ענת מימון: תיקון חוק הייעוץ והשיווק הפנסיוני בחוק הייעוץ והשיווק הפנסיוני, סעיף 4 – בטל.
משה גפני: מה זה סעיף 4?
ענת מימון: קרן השתלמות.
ענת מימון: תחילה תחילתו של חוק זה שלושה חודשים מיום פרסומו.
משה גפני: אני מבקש לשבת עוד הפעם ולעשות זאת עד שבוע הבא.
משה גפני: ככל הנראה, בעזרת השם, אני אביא את זה להצבעה בשבוע הבא.
משה גפני: אני מבקש שתשבו לישיבה יותר יסודית עם הגופים שיש להם נגיעה לעניין הזה, גם לגבי הנושא הראשון שאמרנו ושהבנקים מתנגדים ואיגוד הבנקים לא מביע עמדה, לגבי הנושא של הפנסיוני והפיננסי.
משה גפני: אני מבקש לשבת לגבי הנושאים שהועלו על ידי איגוד הבנקים.
משה גפני: יושב ראש ההסתדרות – היום יש בחירות להסתדרות – אמר לי שיש כאן את הנושא של הייעוץ והוא נוגע לוועדי העובדים אבל היום הם לא נמצאים.
משה גפני: אני חשבתי שזה יהיה דבר שלא שנוי במחלוקת ואז יכול להיות שהייתי יכול להצביע אבל במהלך הדיון התברר לי שחלק גדול מהדיון הוא דיון של הייעוץ הזה, ייעוץ השקעות, וגם מבחינה חקיקתית יש כאן עדיין הרבה בעיות.
משה גפני: לכן לגבי ההערות שהושמעו כאן, אני מבקש שתנסו להגיע להסכמות.
משה גפני: אני לא מבק שמכם שמה שיגידו לכם תעשו, לא אמרתי את זה, אבל להגיע בהגיון למצב מאוזן.
משה גפני: אני מרגיש שאנחנו כאן בוועדה עשינו עליהם הרבה מאוד גזרות.
משה גפני: אני מחזיק את עצמי כל הזמן לראות שאנחנו לא קורעים את החבל.
משה גפני: אני לא מנהלי הבנקים ואני לא שם.
משה גפני: אני רותח מזעם על השכר שמקבלים מנהלי הבנקים, אני רותח מזעם על העמלות שגובים מהלקוחות שזה הרבה יותר מכל מדינות המערב.
משה גפני: פניתי לנגיד בנק ישראל בעניין הזה.
משה גפני: זאת אומרת, אני לא חשוד בזה שאני רוצה להקל על הבנקים, אבל אני חושב שצריך להיות הגיון כי אנחנו הרי מעוניינים שהם יפעלו.
משה גפני: גם אני מתחיל לחשוש שאולי אנחנו קצת מגזימים.
משה גפני: אם אפשר להגיע להסכמות, הנה מה טוב.
משה גפני: אם צריך לבוא להכרעה בוועדה, גם את זה צריך לעשות אבל לנהל דיון אמיתי.
משה גפני: לא נצביע היום אלא נצביע בעזרת השם בשבוע הבא, אבל אני מבקש שתקיימו את הישיבה הזאת מהר.
משה גפני: אני מאוד מודה לכולם.
משה גפני: אם אין רפרנטים, אני סוגר את הישיבה.
קריאה: יש רפרנטים.
משה גפני: פניות מספר 208 ו-209 – משרד ראש הממשלה
דרורית שטיינמץ: העברה של יחידה ממשרד ראש הממשלה למועצה לביטחון לאומי.
דרורית שטיינמץ: ראש המועצה לביטחון לאומי משמש גם כיועץ המדיני של ראש הממשלה ובמסגרת של שינויים מבניים אנחנו מעבירים את היחידה לביקורים וקשרים בינלאומיים ממשרד ראש הממשלה למועצה לביטחון לאומי.
משה גפני: בעד אישור פניות 208 ו-209 - פה אחד הפניות אושרו
משה גפני: פניות מספר 210 עד 212 –
מיכל שינוויל: רפרנטית הגנת הסביבה.
מיכל שינוויל: הפנייה נועדה להעברת תקציב לרשות הטבע והגנים לכמה נושאים כאשר האחד הוא שיקום הגן הלאומי קיסריה, בהתאם להחלטת הממשלה בנושא, כאשר המשרד להגנת הסביבה גם הוא מעביר תקציב למימון מוקד המידע ופרויקט ניקיונות פסח.
משה גפני: מה זה ניקיונות פסח?
מיכל שינוול: ההוצאה כבר הייתה.
מיכל שינוול: זה ניקיון שמורות.
משה גפני: מה זה משנה שהיא הייתה?
משה גפני: אם היא הייתה, למה אתם מביאים את זה עכשיו?
מיכל שינוול: המשרד התחייב להעביר את התקציב לרשות הטבע והגנים.
מיכל שינוול: רשות הטבע והגנים כבר ביצעה את העבודות.
משה גפני: אז לא צריך לאשר את זה?
משה גפני: אני שואל מה את רוצה לומר בזה שזה היה.
משה גפני: לא לשאול שאלות?
מיכל שינוול: אני בעד לשאול שאלות ואני עונה.
מיכל שינוול: רשות הטבע והגנים הוציאה את התקציב והמשרד להגנת הסביבה מחזיר להם.
משה גפני: בעד אישור פניות מספר 210 עד 212 – פה אחד הפניות אושרו
משה גפני: פנייה מספר 213 –
מורד מזור: הפנייה נועדה לתקצוב המשך פרוייקט המטרונית בחיפה.
מורד מזור: 147 מיליון שקלים.
משה גפני: אתה יודע לתת לנו תיאור על המטרונית בחיפה?
מורד מזור: כן.
מורד מזור: איזה תיאור אתה רוצה?
משה גפני: אני רוצה לדעת על כל הפרויקט, מתי הוא מתחיל, מתי הוא מסתיים, כל הדברים הטכניים.
מורד מזור: הפרויקט היה אמור להסתיים לקראת סוף 2012.
משה גפני: כמה כסף זה יעלה?
מורד מזור: לאור צפי בחריגות מהתקציב ולוח הזמנים, מדובר כיום על חריגה.
משה גפני: היו שינויים בתוואי שלו?
מורד מזור: בתוואי, לא.
משה גפני: במה כן היו שינויים?
מורד מזור: מדובר ברידוד סטנדרטי.
משה גפני: כמה כסף אתה מבקש עכשיו?
מורד מזור: מדובר ב-147 מיליו שקלים.
משה גפני: אני מבקש שיבוא מישהו ממשרד התחבורה להסביר את הפרויקט הזה של המטרונית.
פיליפ פארן: יש נציג של משרד התחבורה.
פיליפ פארן: פיליפ פארן, מנהל אגף תשתיות עירוניות.
פיליפ פארן: איזה הסברים אתה צריך?
משה גפני: אני רוצה לדעת על כל הפרויקט הזה.
פיליפ פארן: גיאוגרפית הפרויקט הוא של תוואי מערכת להסעת המונים באמצעות אוטובוסים רבי קיבולת כאשר הכרטוס הוא לא באמצעות הנהג אלא הנוסעים יכולים לעלות על האוטובוסים מכל דלת ולרדת מכל דלת כאשר הנגישות היא נגישות אופטימאלית.
פיליפ פארן: במקביל לעניין של התשתית, ואנחנו רואים את תוספת התקציב המופיעה בפנייה הנוכחית ---
משה גפני: בעד אישור פנייה מספר 213– פה אחד הפנייה אושרה
אחמד טיבי: אני מצטרף לרביזיה.
משה גפני: אני אבקש לישיבה הבאה שמשרד התחבורה יבוא ואולי אפילו עיריית חיפה.
משה גפני: אני לא רוצה ביקורת על הוועדה שאנחנו אישרנו כאן 147 מיליון שקלים למטרונית בחיפה מבלי שהתקיים דיון.
משה גפני: תראה כמה בעיות יש עם הנושא של חברת סיטיפס בירושלים עם הרכבת הקלה ואני לא רוצה בעיות כאלה.
משה גפני: אני רוצה שיתקיים כאן דיון בנושא.
משה גפני: לכן אני מגיש רביזיה.
משה גפני: אמר לי חבר הכנסת ציון פיניאן לא לעכב את זה כדי שלא תצטרכו לבוא שוב מבחינת משרד האוצר אבל אני רוצה דיון וכל עוד לא התקיים הדיון הזה, לא תוסר הרביזיה.
משה גפני: שיבוא לכאן גם נציג עיריית חיפה.
פיליפ פארן: אפשר להוסיף משהו?
פיליפ פארן: התקציב הנדרש הוא לא לטובת ההפעלה.
פיליפ פארן: ההפעלה היא במסגרת חוזה אחר שנחתם.
פיליפ פארן: התקציב נדרש לתשתית.
פיליפ פארן: התשתית היא במימון כמעט מלא של המדינה בהשתתפות הרשויות המקומיות.
פיליפ פארן: זה לא קשור לזה.
פיליפ פארן: יש לחץ רק בלוחות זמנים.
אחמד טיבי: היושב ראש, צירפת אותי לרביזיה?
אחמד טיבי: רביזיה חשובה מאוד.
אמנון כהן: צרף גם אותי.
אחמד טיבי: אתה לא רוצה לשאול אותי למה?
אחמד טיבי: אדוני, אני גר בישוב שהוא תוך מדינת ישראל.
משה גפני: אתה רוצה מטרונית גם בטייבה?
אחמד טיבי: לא רכבת קלה אלא כביש כדי שהמכוניות ובני אדם יוכלו לנסוע עליו.
משה גפני: אין כביש בטייבה?
אחמד טיבי: באזור הכניסה לאזור התעשייה בטייבה, מי שמגיע לשם חושב שזה פוסט מלחמה ולא הייתה שם מלחמה.
אחמד טיבי: שנים רבות לא הייתה שם מלחמה.
משה גפני: חוץ ממלחמה בין הכנופיות.
אחמד טיבי: אבל לא באזור התעשייה.
אחמד טיבי: אנחנו מבקשים פעם אחר פעם צומת, לסלול כביש וכולי, אבל משום מה זה מתעכב.
אחמד טיבי: לכן אני מבקש להצטרף לרביזיה.
משה גפני: חבר הכנסת אחמד טיבי אומר שבכניסה לטייבה, אזור התעשייה נראה כמו לאחר מלחמה.
משה גפני: האם יש לכם תוכנית במשרד התחבורה לפתור את הבעיה הזאת?
אמנון כהן: רק בתחבורה יש שם בעיה?
משה גפני: לא, יש כמה בעיות אבל הוא מדבר עכשיו רק על זה.
אחמד טיבי: אני מוכן לעשות רביזיה על כל סעיף ולפתור את כל הבעיות של טייבה.
פיליפ פארן: לטייבה יש ראש עיר.
אחמד טיבי: אין ראש עיר בטייבה.
אחמד טיבי: אתה לא מעודכן.
אחמד טיבי: הדיחו אותו.
פיליפ פארן: הדיחו אותו אבל יש המשכיות למערכות.
פיליפ פארן: משרד התחבורה, שלא בדומה למשרדים אחרים, מתקצב את הרשות המקומית ומבצע באמצעות חברות מנהלות.
פיליפ פארן: סוכם עם ראש העיר שהודח.
משה גפני: אתה תוכל לתת תשובה לוועדה?
משה גפני: זה לא לרגע זה מפני שבלאו הכי אנחנו נקיים את הדיון על המטרונית.
פיליפ פארן: אין בעיה.
פיליפ פארן: אני יכול להביא את הפרויקטים שתוקצבו ובביצוע בטייבה.
משה גפני: חבר הכנסת אחמד טיבי הוא דוקטור וצריך מאמץ אינטלקטואלי כדי להבין אותו.
משה גפני: את המאמץ הזה אני כבר עברתי כי הוא יושב לידי במליאה.
אמנון כהן: רק מי שלמד בישיבה יכול להבין.
משה גפני: אומר חבר הכנסת טיבי שמשרד התחבורה הוא משרד מצוין, הכול בסדר, התוכניות שלכם עם ראש העיר וכולי, בסדר.
משה גפני: הוא רוצה שתאמר מה משרד התחבורה הולך לעשות בכניסה לאזור התעשייה בטייבה.
פיליפ פארן: אני יכול לבדוק.
משה גפני: זה מה שהוא מבקש.
פיליפ פארן: אני לא יכול לעשות בניגוד לרצונו של מי שנבחר כראש עיר.
אחמד טיבי: יכול להיות שאני צריך להסביר את זה עוד פעם.
אחמד טיבי: אין ראש עיר שנבחר בטייבה.
פיליפ פארן: אני יודע.
פיליפ פארן: עכשיו אני יודע.
אחמד טיבי: יש ראש עיר ממונה.
אחמד טיבי: את ראש העיר הדיחו.
משה גפני: אחמד, זה מאוד מעניין אבל אין לי זמן.
משה גפני: הייתי מרחיב בעניין של ראש העיר הנבחר ועל עוד כמה דברים בטייבה, אבל אין לנו זמן.
משה גפני: אני מבקש ממך רק דבר אחד והוא להביא מידע, גם אם המידע הוא שלילי.
משה גפני: תביא מידע לגבי הכניסה לאזור התעשייה של טייבה.
משה גפני: אז נחליט מה אנחנו עושים עם זה.
משה גפני: יכול להיות שיתברר שבעוד חודש מתחילים שם בתכנון ובביצוע אבל יכול להיות שיתברר שאין כלום.
משה גפני: פנייה מספר 214 –
מורד מזור: הפנייה נועדה לבצע שינויים בתקציב תכנון תחבורה ציבורית בתל אביב ובירושלים.
מורד מזור: מדובר בביצוע סקרים, תחזוקת המודל החשוב.
משה גפני: בעד אישור פנייה מספר 214 – פה אחד הפנייה אושרה
משה גפני: פניות מספר 215 ו-216 -
אסף וסרצוג: הפנייה נועדה לביצוע תגבור תקציב הוצאות חירום אזרחיות בסך של כ-700 אלפי שקלים בגין רענון רכבי ביטחון באזור יהודה ושומרון.
משה גפני: זה גם המיגון של התלמידים?
אסף וסרצוג: לא.
אסף וסרצוג: רכבי ביטחון.
משה גפני: בעד אישור פניות מספר 215 ו-216 – פה אחד הפניות אושרו
משה גפני: אבל עוד חצי שעה תבטל אותה.
אחמד טיבי: אני יכול לבוא בדין ודברים עם יושב ראש הוועדה.
משה גפני: פניות מספר 233 ו-234 – חינוך פיננסי
חן לב: הפנייה נועדה להקמת מחלקה לחינוך פיננסי באגף שוק ההון במשרד האוצר.
חן לב: עשרים מיליון שקלים לחמישה תקנים.
משה גפני: מה זה חינוך פיננסי?
טמיר כהן: איפה הוא יתבצע?
חן לב: באגף שוק ההון במשרד האוצר.
חן לב: הכוונה בחינוך פיננסי היא להגביר את המודעות של הציבור למכשירים הפיננסים שעומדים לרשותו ואת היכולת שלו להשתמש בהם.
ציון פיניאן: זה לעובדי המשרד?
חן לב: זה לכל אזרחי המדינה.
משה גפני: אתה תצטרך להסביר.
משה גפני: אני אשאל ואתה תענה.
משה גפני: אתם מקבלים את המיליון הראשון מהעשרים מיליון שקלים, מה אתם עושים אתו?
חן לב: תקציב מיועד להקמת היחידה ולגיוס עובדים.
משה גפני: בין העובדים לא יהיו חרדים ואת זה אנחנו יודעים.
משה גפני: מה אתם עושים אחרי שגייסתם עובדים?
משה גפני: אגב, מאיפה אתם מגייסים את העובדים?
חן לב: אני מתאר לעצמי שהם יגויסו מקרב הציבור הרחב ובכל מקרה בהתאם לכללים של נציבות שירות המדינה.
משה גפני: מה צריכים להיות הכישורים של העובדים האלה?
חן לב: אני לא מכיר את זה.
חן לב: אפשר לבדוק את זה עם נציבות שירות המדינה.
משה גפני: אחרי שאתה לא יודע את מי גייסתם, גייסתם.
משה גפני: כמה גייסתם?
חן לב: חמישה עובדים.
חן לב: כמו שסיכמנו עם אגף שוק ההון, הם יפעלו – כמו שציינתי קודם – להגביר את מודעות הציבור.
משה גפני: אל תחזור על זה.
חן לב: באמצעות מסע הסברה ופרסום שמתוכנן.
משה גפני: איפה יהיה פרסום?
חן לב: בכלי התקשורת שיימצאו מתאימים ביותר.
משה גפני: למה אגף שוק ההון לא יכול לעשות את זה?
משה גפני: למה הוא צריך לגייס עובדים?
חן לב: אגף שוק ההון מרגיש שהעובדים הקיימים שלו משמשים למטרות מסוימות.
חן לב: מדובר במשימות חדשות.
משה גפני: אתם מפרסמים מודעה - כמובן לא בעיתונות החרדית – בעיתונות הכללית החילונית.
משה גפני: מה אתם מפרסמים?
חן לב: משום היחידה טרם קמה, התוכנית לחינוך פיננסי לפרטיה עדיין לא מגובשת.
משה גפני: אני מבקש תוכנית לפרטיה.
משה גפני: אני לא הולך לאשר עשרים מיליון שקלים בגלל גחמה של מישהו.
משה גפני: אני רוצה פירוט שאומר מה רוצים לעשות בחינוך הפיננסי, מי הם חמשת העובדים, איפה הולכים לפרסם, מה הולכים לפרסם.
משה גפני: עשרים מיליון שקלים, אתה יודע מה היינו עושים עם הסכום הזה עכשיו?
אחמד טיבי: למשל אזור התעשייה בטייבה.
משה גפני: בחלק מהכסף.
אחמד טיבי: זה עולה שמונה מיליון שקלים.
משה גפני: 12 מיליון שקלים היו נשארים בשביל בני ברק.
משה גפני: לא, לבני ברק לא צריך.
משה גפני: לטייבה.
ציון פיניאן: היינו פותרים את בעיית ההתאבדויות.
משה גפני: פניות מספר 235 ו-236 – פיתוח יישובי הדרוזים והצ'רקסים
דרורית שטיינמץ: מדובר בשתי תוכניות רב שנתיות בין 2011 ל-2015, כאשר האחת היא לפיתוח היישובים הבדואים בצפון והשנייה לפיתוח היישובים הדרוזים והצ'רקסים.
דרורית שטיינמץ: הפיתוח מתמקד בפיתוח תשתיות , תעשייה, פיתוח רשת הביוב, הכנת תוכניות בניין עיר, הקמת מבני ציבור ופיתוח תשתיות תחבורה.
אחמד טיבי: תשתיות תחבורה, האם זה כולל את כביש הכניסה לאזור התעשייה בטייבה?
דרורית שטיינמץ: אני לא יודעת להגיד לך ממש את הפרטים שבפנים.
אחמד טיבי: אגב, אין דרוזים בטייבה ולכן השאלה שלי היא רטורית.
משה גפני: אבל אתה שואל למה נותנים רק לפיתוח הדרוזים והצ'רקסים ולא נותנים לפיתוח המוסלמים.
משה גפני: זאת שאלה.
אחמד טיבי: יש רק מקום אחד שבו בג"ץ קבע שצריך שתהיה העדפה מתקנת למוסלמים, רק אחרי התערבות בג"ץ ואני מציין את זה לשבח, וזה בתי קברות של מוסלמים.
אחמד טיבי: ערבי חייב למות כדי להיות שווה.
משה גפני: טיפלתי בזה.
משה גפני: זה מטופל.
משה גפני: זה שהורסים בית קברות מוסלמי ליד ראש העין.
משה גפני: היהודי טופל והמוסלמי לא טופל, אבל מאתמול הוא טופל.
דרורית שטיינמץ: התשובה היא לא, זה לא במסגרת הזאת.
משה גפני: בעד אישור פניות מספר 235 ו-236 – פה אחד הפניות אושרו
משה גפני: פנייה מספר 237 –
שירלי באבד: הפנייה נועדה להעביר סיוע לתלמידים שפונו במסגרת תוכנית ההתנתקות, בהתאם להחלטת הממשלה.
שירלי באבד: מדובר בשישה מיליון שקלים.
אחמד טיבי: למה מיועדים שישה מיליון שקלים?
משה גפני: ליישום תוכנית ההתנתקות לתלמידים.
שירלי באבד: החלטת ממשלה שהתקבלה בעניין תמיכה בתלמידים שפונו במסגרת התוכנית.
משה גפני: מה זה כולל?
שירלי באבד: זה כולל סיוע במובן של פסיכולוגים, עוד שעות, תמיכה לסוגיה, הסעות.
אחמד טיבי: אדוני, אני מבקש התייעצות סיעתית לפני ההצבעה.
משה גפני: רק רביזיה.
אחמד טיבי: אז תצביע.
משה גפני: אלה תלמידים.
משה גפני: הם די מסכנים.
משה גפני: בעד אישור פנייה מספר 237 – פה אחד הפנייה אושרה
משה גפני: פניות מספר 238, 241 ו-242 -
שירלי באבד: הפנייה נועדה להעביר סך של 161 מיליון ו-534 אלף שקלים במזומן ו-232 מיליון ו-465 אלף שקלים בהרשאה להתחייב לצורך הדברים הבאים: 161 מיליון שקלים בהתאם להסכמים הקואליציוניים של הבית היהודי ו-ש"ס.
שירלי באבד: 232 מיליון שקלים בהרשאה להתחייב עבור תוכנית התקשוב וההסכם של מכון אבנר רושק.
שירלי באבד: 45 תקנים ו-84 חודשי עבודה שמשמשים בין השאר ליישום רפורמת עוז לתמורה, ניהול עצמי.
שירלי באבד: שינויים פנימיים שעיקרם הם יישום רפורמת אופק חדש ועוז לתמורה, הכשרת גננות במסגרת טרכטנברג לגילאי שלוש-ארבע,ף סבסוד נסיעות לפולין ושיפוצי קיץ.
אחמד טיבי: אדוני היושב ראש, מה זה חינוך התיישבותי?
משה גפני: את יכולה לענות לו?
שירלי באבד: חינוך התיישבותי הוא אגף במשרד החינוך - אם אתם רוצים, נציגו נמצא כאן – שמטפל בעיקר בפנימיות יום.
אחמד טיבי: למה זה התיישבותי?
אחמד טיבי: מה הקשר בין פנימיות יום להתיישבות?
שירלי באבד: כך נקרא האגף.
משה גפני: זה נקרא האגף לחינוך התיישבותי וחינוך פנימייתי.
משה גפני: הוא מטפל גם בבתי ספר, בחטיבות העליונות של מועצות אזוריות וגם בחינוך פנימייתי.
אחמד טיבי: תוכל לתת לי דוגמה היכן יש פנימיות?
משה גפני: יש אלפי תלמידים שנמצאים בפנימיות.
משה גפני: אתה רוצה את שמות הפנימיות?
אחמד טיבי: דוגמאות.
משה גפני: הדסים, קריית הדסה, מקווה, אשל הנשיא.
משה גפני: אני יכול לתת לך רשימה מלאה של כל הפנימיות בארץ.
אחמד טיבי: אולי היושב ראש רוצה.
אחמד טיבי: אני לא יודע.
משה גפני: אפשר להמציא את הרשימה.
משה גפני: יש כמה עשרות פנימיות בארץ.
משה גפני: פנייה מספר 239 –
אריאל קטן: פנייה תקציבית של המשרד לשירותי דת.
אריאל קטן: יש כאן שינויים פנימיים במשרד לשירותי דת ויש כאן הוצאה מותנית בהכנסה של העיזבונות ותקציב של שני מיליון ו-250 אלף שקלים ממשרד ההסברה והתפוצות.
משה גפני: לא הבנתי למה זה מיועד.
אריאל קטן: יש כאן שינויים פנימיים שעשינו.
אריאל קטן: לפני שהגיעו העודפים, העברנו מתקנות בהן היה תקציב לתקנות בהן היה חסר תקציב מזומן ועכשיו אנחנו מחזירים את הכסף.
משה גפני: חמישה מיליון שקלים למועצות דתיות?
אריאל קטן: זה חלק גדול מהכסף.
משה גפני: אני פשוט מבקש, אם אפשר, לקבל רשימה - לפני שאני מאשר את זה – של כל המינויים לראשי המועצות הדתיות שהיו בשלוש השנים האחרונות מאז תחילת הקדנציה.
משה גפני: פנייה מספר 240 -
רועי כפיר: הפנייה נועדה לתקצב מיליון וחצי שקלים בהרשאה ובהוצאה לפרויקט בינוי בבית חולים פסיכיאטרי לב השרון והרשאה להתחייב בסך עשרים מיליון ו-650 אלף שקלים לבינוי תחנות טיפות חלב במועצה האזורית הבדואית אבו מסנאם בנגב במסגרת תוכנית ממשלתית רחבה יותר.
משה גפני: בית החולים לב השרון הוא בית חולים ממשלתי?
משה גפני: בעד אישור פנייה מספר 240 – פה אחד הפנייה אושרה
משה גפני: פניות מספר 243 עד 245 -
עדי חכמון: הפנייה נועדה להעברת מיליון ו-625 אלף שקלים ממשרד השיכון לרשות המים.
עדי חכמון: הם קיבלו תקבולים ממשרד השיכון שמפתח את מודיעין ומעבירים את זה לרשות המים.
משה גפני: משרד השיכון מעוניין בזה?
עדי חכמון: משרד השיכון העביר פנייה מקבילה.
עדי חכמון: העביר את הסכום.
משה גפני: בפעם הקודמת כשהייתה פנייה כזאת, שר השיכון אחרי כן כעס ושאל אותי למה אני מעביר בלי הסכמה שלו.
עמית סדן: זה לבקשת משרד השיכון.
משה גפני: בעד אישור פניות מספר 243 עד 245 – פה אחד הפניות אושרו
משה גפני: ציון, גם אתה מגיש רביזיה?
ציון פיניאן: הוא שקול כנגד שניים.
משה גפני: חבר הכנסת אחמד טיבי מגיש רביזיה.
אחמד טיבי: אדוני בטח שואל למה אני מגיש רביזיה.
אחמד טיבי: אדוני, אני שואל ותוהה - אם יתברר שהתשובה היא חיובית, אני אסיר את הרביזיה - האם זה יפתור את הפסקות המים בג'יסר אזרקה.
אחמד טיבי: אנשים חיים שם ללא מים כבר כמה חודשים.
אמנון כהן: ומשלמים?
אחמד טיבי: משלמים.
עדי חכמון: התשובה היא לצערי לא.
אמנון כהן: לא משלמים?
אמנון כהן: צורכים ולא משלמים?
עדי חכמון: אני לא יודעת אם לא משלמים.
עדי חכמון: לצערי זה לא יפתור את הבעיה.
משה גפני: איך פותרים את הבעיה?
עדי חכמון: אנחנו צריכים לראות איך פותרים את הבעיה.
משה גפני: זה לא יפתור את הבעיה של ג'יסר אזרקה.
אחמד טיבי: אמנון, אתה לא בדיוק נותן לי תשובות על ההעברות המסיביות ל-ש"ס.
אמנון כהן: אני מציע לכבודו להצטרף לקואליציה, כי אז יוכל לטפל בכל הבעיות של טייבה בכל הרבדים שם.
אחמד טיבי: מה, הם לא אזרחים?
אחמד טיבי: אתם לא יכולים לטפל בהם?
אמנון כהן: ודאי שכן.
אחמד טיבי: צריך לעזור להם בלעדי.
משה גפני: תשובה לגבי הכניסה לאזור התעשייה של טייבה.
פיליפ פארן: לאחרונה הייתה ישיבה בין נציגי משרד התחבורה עם ראש הרשות הממונה והוא שם רשימה של פרויקטים בסדר העדיפויות.
פיליפ פארן: הפרויקט הזה הופיע ברשימה אבל לא בראש סדר העדיפויות.
פיליפ פארן: מה שתוקצב זה טבעת צפונית בטייבה שלב א' ב-4.4 מיליון שקלים.
פיליפ פארן: הפרויקט השני ברשימת סדרי העדיפויות שלו הוא כביש של ואדי ויש עוד כמה כבישים לפני שמגיעים לכניסה הזאת.
פיליפ פארן: בנוסף, הכניסה הזאת תורמת לאזור התעשייה ויש לה לא רק תרומה למשרד התחבורה אלא יש עוד שותפים.
פיליפ פארן: זאת התשובה שאני יכול לספק לגבי טייבה.
אחמד טיבי: אדוני, אמרתי שראש עיר ממונה לא תמיד עונה על הציפיות של תושבי הישוב.
אחמד טיבי: אני מתפלא שהנושא הזה הוא לא בראש סדר העדיפויות.
אחמד טיבי: פשוט אין כביש.
אחמד טיבי: זה כמו אחרי מלחמה.
אחמד טיבי: כמו עולם שלישי או רביעי.
אחמד טיבי: לכן אני מבקש, אדוני, שאתה תעזור לי, אתה וציון, להשאיר את הרביזיה ולא להעביר את הסעיף ההוא עד שיטופל הנושא הזה של כביש הגישה לאזור התעשייה בטייבה.
אחמד טיבי: בקיצור, התשובה לא מספקת אלא מאכזבת.
משה גפני: למה באמת בסדר העדיפות הזה לא נמצא כביש הגישה לאזור התעשייה?
פיליפ פארן: לא אנחנו מכתיבים לרשות את הפרויקטים.
אחמד טיבי: אני תושב המקום וראש העיר הממונה, ואני רוצה להכתיב לכם שזה יהיה בראש סדר העדיפויות, בשם התושבים.
אחמד טיבי: הוא אומר שזה נמצא בסוף הרשימה.
פיליפ פארן: משרד התחבורה משתתף במימון פרויקטים תחבורתיים.
פיליפ פארן: כבישי טבעת וכבישי גישה הם חלק מהפרויקטים שעומדים בקריטריונים.
פיליפ פארן: הפרויקטים נבדקים בהתאם לתרומה שלהם לאזורים ולתושבים.
פיליפ פארן: כביש הכניסה הדרומי, כנראה הוא שווה ערך לכביש הטבעת הצפונית שיושב ונותן איזושהי תרומה.
משה גפני: מתי זה יבוצע?
פיליפ פארן: יש לו התחייבות של 4.4 מיליון שקלים.
משה גפני: מתי יבוצע כביש הכניסה לאזור התעשייה?
פיליפ פארן: כביש הכניסה לאזור התעשייה, כשיהיה תקציב יבצעו אותו.
משה גפני: מתי זה יהיה?
פיליפ פארן: בסוף תקציב משרד התחבורה הוא מוגבל והוא מחולק שוויוני בין כל הרשויות המקומיות במגזר הערבי.
פיליפ פארן: אין לנו יכולת לתת תקציב לביצוע לכל הפרויקטים בכל ישוב ולכן מבצעים בהתאם.